Chaufføren er nu ved at få kontakt til et selskab, der kan bjærge bussen og løfte den fri fra grøften.

Selvom snestormen har lagt sig helt igen, så skaber de mange mængder sne, som er faldet i Nordjylland altså stadig befolkningen problemer. En norsk bus er nemlig kørt fast på Hunetorpvej udenfor Hune, og det resulterer i, at vejen er fuldstændig spærret på nuværende tidspunkt. Kunne ikke se hullet Bussen var kørt ind på en holdeplads for at sætte nogle norske løbere af, hvorefter man fortsatte ud på vejen igen. Dog gik det ikke helt, som forventet. - Da jeg kommer kørende, lå der så meget sne, at jeg ikke så det hul, der var i vejen. Vi kørte heldigvis langsomt, så der skete ikke passagerne noget. De er alle okay, siger Kåre Skeie, der er chauffør på bussen fra Tonstad Taxa. Chaufføren er nu ved at få kontakt til et selskab, der kan bjærge bussen og løfte den fri fra grøften, men bussen spærrer vejen, så alle biler skal finde en omkørsel i mellemtiden.